Source: http://docplayer.hu/102484-Felelosseg-a-kozvagyonnal-valo-gazdalkodasert.html
Timestamp: 2016-10-24 13:01:04
Document Index: 21772044

Matched Legal Cases: ['BÍRÓSÁG ', 'bíróság ', 'bíróság ', 'bíróság ', 'BÍRÓSÁG ', 'bíróság ']

⭐Felelõsség a közvagyonnal való gazdálkodásért,
Download "Felelõsség a közvagyonnal való gazdálkodásért,"
1 Kapa Mátyás Felelõsség a közvagyonnal való gazdálkodásért, avagy jogágak véletlen találkozása a boncasztalon Összefoglaló: A tanulmány a közvagyonnal történõ gazdálkodás körében elkövetett kötelezettségszegésért való felelõsséget vizsgálja. A jogalkalmazók számára egyre több kihívást jelent a felelõsség megállapítása, amely két fõ okra vezethetõ vissza. Az egyik a gazdasági folyamatok egyre növekvõ összetettsége, amely a különbözõ (egyre bonyolultabb) döntéshozatali mechanizmusokban jelenik meg, illetve a másik a jogrendszerben jelen levõ pontatlanságok és kollíziók. A felelõsségek egyértelmû meghatározásához szükséges a felelõsség mint rendszer újragondolása és a különbözõ jogágak közötti harmonizációja. Az új alaptörvény erre megfelelõ keretet biztosít a jogalkotók számára. A közvagyonnal történõ gazdálkodás során felmerülõ felelõsségi kérdések szempontjából a vagyonkezelõi jog újraszabályozása alapvetõ jelentõségû. Kulcsszavak: közvagyon, vagyonkezelõi jog, jogi felelõsség, Alaptörvény JEL-kód: K11, K12, K13, K14, K31 A KÖZVAGYON LÉNYEGE, STRUKTÚRÁJA Levelezési e-cím: Az alapfogalmak tisztázásánál kiindulópontunk, hogy a közvagyon fogalma szoros összefüggést mutat a közösséggel, illetve a közhatalmi szervezetekkel. Minden egyes közösségnek vannak közös ügyei így van ez a magyar nemzetnél is. Ilyen közös ügy lehet például az egészségügy, a szociális ellátás vagy az oktatás. Ezeknek a közös ügyeknek az intézése egyrészt forrásokat igényel, másrészt van egyfajta szervezeti igénye is, szükség van olyan intézményekre, személyekre, amelyek megszervezik ezeknek a közös ügyeknek az ellátását. A közös ügyek forrását a közvagyon jelentheti, amely részben eredendõen meglévõ vagyontárgyakból áll, például a természeti javakból (lásd folyók, hegyek, a föld méhének kincsei), másrészt áll szolgáltatott javakból, amelyeket a közösség ad össze, például adók formájában vagy a közösség tagjai által közvetlenül elvégzett munkával. A szervezet, amely megoldja ezen közös ügyek szervezését össznemzeti szinten az állam, kisebb közösségekben pedig az önkormányzat. Meglátásom szerint innen vezethetõ le a közvagyon fogalma, lényege. A közvagyon lényegét annak célja adja: a közvagyon a közösség fennállását biztosítja, alapvetõ célja a tartós közérdek szolgálata. A terminológia kapcsán leírtak tanulsága, hogy a közvagyonhoz kapcsolódó fogalmak egységes használata érdekében következetes, a jogrendszer egészére kihatóan egységes fogalmi apparátust és szabályozási struktúrát kell alkotni, amelynek alapja az Alkotmány. Ennek kapcsán rögzíteni kell, hogy a közvagyonnak alapvetõen két formája van, az állami vagyon és az önkormányzati vagyon. Az állami vagyon az egész közösségé, az önkormányzati vagyon mögött egy részközösség áll. Az állami vagyonon belül a vagyon rendeltetése alapján megkülönböztetjük a kincstári va- 4712 gyont és az üzleti vagyont. A kincstári vagyon alapvetõen a közhatalom mûködését, az állami feladatok ellátását biztosítja. Emiatt ezek a vagyonelemek forgalomképtelenek vagy korlátozottan forgalomképesek, azokat mindenképpen meg kell õriznünk a jövõ generációnak. Az üzleti vagyon szabadon fogalomképes: értékesíteni vagy mûködtetni lehet. Ma már egyértelmûen az utóbbi élvez prioritást, cél a szakszerû mûködtetés megvalósítása. Az önkormányzati vagyonnal hasonló a helyzet, itt a vagyon rendeltetése alapján törzsvagyont és vállalkozói vagyont különböztetünk meg. A törzsvagyon az alapvetõ feladatok ellátását szolgálja, az forgalomképtelen vagy korlátozottan forgalomképes. A vállalkozói vagyon ezzel szemben forgalomképes. A KÖZTULAJDON LÉNYEGE, ELEMEI A köztulajdon nem más, mint a közvagyonon fennálló tulajdonjogviszony. 1 Bár vannak olyan nézetek, amelyek szerint a köztulajdonra nem értelmezhetõk a magántulajdon kapcsán kidolgozott fogalmak, dogmatikai elemek 2, magam úgy vélem, a jogbiztonság követelményébõl, valamint a jog lényegét alkotó absztrakciós igénybõl fakadóan igenis a magántulajdon és a köztulajdon leírására azonos fogalmi apparátust kell alkalmazni. Így a köztulajdon kapcsán is vizsgálhatók a tulajdonjogviszony elemei: annak alanya, tárgya és tartalma. A kétféle tulajdoni forma lényegének rögzítése nyomán alapvetõ feladatunk tehát a magán- és köztulajdon alanyának, tárgyának és tartalmának tisztázása. A magántulajdon kapcsán ezek a kérdések viszonylag egyszerûen megválaszolhatók. A magántulajdon alanya rendszerint egy meghatározott személy (magánszemély, jogi személy, jogi személyiség nélküli szervezet), ennek a tárgya bármilyen dolog vagy dolog módjára hasznosítható természeti erõ lehet, tartalmát pedig a tulajdonjogból fakadó jogok és kötelezettségek adják. A magántulajdon tartalmát adó jogok alapvetõen a birtoklás joga, a használat joga, a hasznosítás joga, illetve a tulajdonjog tárgyával való rendelkezés joga. A köztulajdonnal kapcsolatban már nem ilyen egyszerû a helyzet, elsõsorban azért, mert már a köztulajdon alanyának tisztázása is nehézségekbe ütközhet. Meglátásom szerint a köztulajdon alanya a közösség: a nemzet vagy a nemzet egy bizonyos kisebb része, így az önkormányzatokat tekintve a helyi közösség. Ugyanakkor felmerül a kérdés, hogy a közösség a jogviszony alanyaként miként tudja gyakorolni a tulajdonosi részjogosítványokat, illetve teljesíteni az esetleges kötelezettségeket. A közösség értelemszerûen nem tudja közvetlenül gyakorolni a hatalmat a köztulajdon tárgyai felett, ez fogalmilag kizárt. Ezért a közösség rábízza, átruházza a tulajdonjogviszony tartalmát alkotó jogok gyakorlását és kötelezettségek teljesítését az államra és az önkormányzatokra. Ebben az összefüggésben az állam, illetve az önkormányzatok a közösséget képviselik, a köz nevében és érdekében gyakorolják a tulajdonosi hatalmat. Ugyanakkor még így sem sikerült megnyugtatóan rendezni a kérdést, hiszen állam (és az önkormányzat) maga is egy mesterséges közjogi jogalany, nincs cselekvõképessége, csak a szervein keresztül képes magatartást kifejteni, cselekedni. Ebben az összefüggésben viszont az merül fel kérdésként, hogy az államon belül melyik az a szerv, amelyik a köz vagyona vonatkozásában a tulajdonosi jogosultságokat gyakorolhatja. Hatályos Alkotmányunk 1989-es módosításának indokolása azt tartalmazza, hogy az állami tulajdonnal csak az egész népet képviselõ szervezetek rendelkezhetnek. Ez ugyan nem minõsül normaszövegnek, ugyanakkor az Alkotmány értelmezésekor az indokolás komoly jelentõséggel bír. Többek között éppen ebbõl a mondatból eredeztethetõ az a jelenleg felélénkült vita, amely arra keresi a választ: me- 4723 lyik szervezet képviseli az egész népet, illetve ezen elvet megtartva milyen szervezeti formában lehet megoldani az állami tulajdonnal való rendelkezést. A kérdést úgy is feltehetjük: a köztulajdonból fakadó jogosultságok gyakorlása körében mi a feladata az Országgyûlésnek, a kormánynak, az állami vagyon felügyeletéért felelõs miniszternek vagy a Magyar Nemzeti Vagyonkezelõ Zártkörûen Mûködõ Részvénytársaságnak (a továbbiakban: MNV Zrt.). A köztulajdon tárgya kapcsán azt rögzíthetjük, hogy az a magántulajdonnál leírtakhoz hasonlóan bármilyen dolog vagy dolog módjára hasznosítható természeti erõ lehet. Ehelyütt annyi kiegészítést kell tenni, hogy vannak olyan dolgok, amelyek csak köztulajdon tárgyai lehetnek, ilyenek például a föld méhének kincsei. A köztulajdon tartalmát a jogviszonyból fakadó jogok és kötelezettségek adják. Ebben a körben azt kell megemlítenünk, hogy a köztulajdon körében a részjogosultságok gyakorlására, azok gyakorlásának átengedésére speciális szabályok irányadók. Szintén fontos, hogy a köztulajdon tárgyainak egy része vonatkozásában nem vagy csak korlátozottan gyakorolható a rendelkezés joga, hiszen a kincstári vagyon, illetve az önkormányzati törzsvagyon forgalomképtelen vagy korlátozottan forgalomképes. A KÖZTULAJDON RÉSZJOGOSULTSÁGAINAK GYAKORLÁSA A köztulajdon részjogosultságai a hagyományos dologi jogi megközelítés szerint tehát a birtoklás, használat és hasznosítás, valamint a rendelkezés joga. Ettõl némiképp eltérõ fogalmakat használ a korlátozottan vagy korlátok nélkül forgalomképes vagyonelemekre a helyi önkormányzatokról szóló évi LXV. törvény (a továbbiakban: ötv), illetve az állami vagyonról szóló évi CVI. törvény (a továbbiakban: vtv), ezek ugyanis a vagyontárggyal való gazdálkodás (vagyonkezelés), valamint az elidegenítés jogát különböztetik meg. Ez az ellentét nem felodhatatlan, hiszen a gazdálkodás-vagyonkezelés tartalmilag nagyjából megfeleltethetõ a birtoklás, használat, hasznosítás jogának, míg az elidegenítés a rendelkezési jog legjelentõsebb eleme. A nemzeti vagyon két fõbb fajtájáról rendelkezõ törvény külön nevesíti, hogy a nemzeti vagyon tárgyai felett ki gyakorolhatja a tulajdonosi jogokat. Az állami tulajdon tárgyai felett a Magyar Államot megilletõ tulajdonosi jogok és kötelezettségek összességét alapvetõen az állami vagyon felügyeletéért felelõs miniszter gyakorolja, aki e feladatát elsõsorban az MNV Zrt., a vagyon egyes elemei vonatkozásában pedig a Magyar Fejlesztési Bank, illetve a Nemzeti Földalapkezelõ Szervezet útján látja el. (Tekintettel arra, hogy az állami vagyon döntõ többsége vonatkozásában az MNV Zrt. a tulajondosi jogok gyakorlója, így a jelen tanulmányban az állami vagyon vonatkozásában az MNV Zrt. feladat- és hatásköreire koncentrálunk.) Az önkormányzati vagyon tárgyai felett a képviselõ-testület minõsül tulajdonosi joggyakorlónak. Mindezek azonban nem feltétlenül jelentik azt, hogy ezek a szervek valamennyi tulajdonosi részjogosítványt maguk gyakorolnának. A részjogosítványok gyakorlása a következõk szerint alakulhat. Elidegenítés jog (rendelkezési jog): az állami vagyon vonatkozásában az elidegenítés jogát az MNV Zrt. gyakorolja; az önkormányzati vagyonra nézve ez a jogosítvány az adott önkormányzat képviselõ-testületét illeti meg. Egyéb jogosultságok (birtoklás, használat, hasznosítás a vagyon kezelése): az állami vagyon tekintetében a vagyon egyes elemeinek a kezelését egyrészt végezheti maga az MNV Zrt. a törvény alapján. Másrészt ezen jogosítványok gyakorlását átengedheti központi költségvetési 4734 szervnek, természetes vagy jogi személynek vagy jogi személyiséggel nem rendelkezõ gazdálkodó szervezetnek, szerzõdés így különösen bérlet, haszonbérlet, szerzõdésen alapuló haszonélvezet, vagyonkezelés, megbízás alapján. [Lásd vtv 23. (1) bekezdés] A vagyonkezelési szerzõdés alapján a vagyonkezelõ jogosult meghatározott állami tulajdonba tartozó dolog birtoklására, használatára és hasznai szedésére [vtv 27. (2) bekezdés]; az önkormányzati vagyonra nézve a vagyon kezelését végezheti maga az önkormányzat (képviselõ-testület) a törvény alapján. A képviselõ-testület erre a célra gyakran külön szervezetet hoz létre (például vagyongazdálkodási iroda). A másik lehetõség, hogy a képviselõ-testület a vagyonkezelõi jogot vagyonkezelési szerzõdéssel átruházza jogi személyre, illetve jogi személyiséggel nem rendelkezõ szervezetre [lásd ötv 80/A. (2) bekezdés]. 3 A leírtakból többféle következtetés is levonható. Egyrészt látható, hogy a közvagyon kezelése, a közvagyonnal való gazdálkodás joga alapulhat törvényen vagy szerzõdésen. Ennek a felelõsség szempontjából is komoly jelentõsége van, hiszen polgári jogi értelemben ezen alapul a károkozásért fennálló deliktuális, illetve kontraktuális felelõsség elkülönítése, büntetõjogi értelemben pedig ez az egyik jellegadó elhatárolási ismérv a hûtlen kezelés és a hanyag kezelés tényállása között. A másik jelentõs következtetés, hogy a vagyonkezelõi jog, illetve az ezt megalapozó vagyonkezelési szerzõdés szabályozása korántsem egységes és teljes, hiszen ebben a körben más szabályok vonatkoznak az állami vagyonra és az önkormányzati vagyonra. További probléma, hogy a hatályos jogszabályok nem tartalmaznak részletes rendelkezéseket arra vonatkozóan, hogy a szerzõdés útján vagyonkezelõvé váló jogalanyok pontosan milyen jogosítványokkal rendelkeznek. A vagyonkezelõi jog a leginkább a korlátolt dologi jogokon belül az úgynevezett használati jogokkal mutat rokonságot, ami azt jelenti, hogy a jogosultját alapvetõen a vagyontárgy birtoklásának, használatának és hasznosításának joga illeti meg. A szûkszavú szabályozás miatt ugyanakkor a gazdasági élet szereplõi nem tudhatják pontosan, hogy milyen jogosítványokkal rendelkezik a vagyonkezelõi jog jogosultja, így nem egyértelmû, milyen ügyleteket köthet meg. Felmerült például mind az elméletben, mind a gyakorlatban az a kérdés, hogy vajon a vagyonkezelõi jog jogosultja biztosítékba adhatja-e vagy más módon megterhelheti-e az általa kezelt vagyon tárgyait. 4 Meglátásom szerint nehezen elképzelhetõ, hogy a vagyonkezelõi jog jogosultja például zálogjogot alapítson bármely vagyontárgyon, hiszen a zálogjog, mint értékjog a dolog által megtestesített érték megkötését és esetleges kivonását célozza. Márpedig a vagyonkezelõi jog tárgyául szolgáló vagyontárgy elidegenítésére a vagyonkezelõ nem jogosult, így ilyen jogot más számára sem biztosíthat, ha pedig a zálogul adott vagyontárgy értékesítése kizárt, akkor a dolog által megtestesített érték kivonása is lehetetlen, így a zálogjog érvényesítése is értelmezhetetlen. Szintén kérdéses, hogy a vagyonkezelõi jog jogosultja szerzõdéssel továbbadhatja-e, és ha igen, akkor milyen feltételekkel az általa gyakorolt tulajdonosi részjogosítványokat. FELELÕSSÉG A GAZDÁLKODÁSÉRT Bár a felelõsség kifejezés önmagában sokféle értelmet hordoz, a jelen tanulmányban a kötelezettség megszegéséért való helytállás értelmében foglalkozunk vele. Még ebben az értelemben is számos felelõsségi formát különböztethetünk meg, így külön vizsgálható a politikai felelõsség, az erkölcsi felelõsség vagy a jogi felelõsség. Ehelyütt kizárólag a jogi felelõsséget tárgyaljuk. 4745 A jogi felelõsség hagyományos jogdogmatikai konstrukciója A jogi felelõsség hagyományos jogdogmatikai konstrukciója több olyan elemet tartalmaz, amely a mai gazdasági viszonyok között gyakorlati problémákat vet fel. Egzakt jogszabályi tényállás alapján meghatározott egyedi cselekményeket kíván szankcionálni. Elsõsorban a természetes személyre értelmezhetõ. Fõképp repressziós célú, azaz fõ célja a kötelezettségszegés megtorlása. 5 A gazdálkodás körében elkövetett kötelezettségszegésért való felelõsség fajtái A gazdálkodás körében elkövetett kötelezettségszegésért való jogi felelõsségnek több fajtáját is megkülönböztethetjük: konkrétabban a közvagyonnal történõ gazdálkodás körében a kapcsolódó kötelezettségek megszegése többféle jogkövetkezménnyel is járhat. A felelõsség fajtái között a legfontosabbak a munkajogi, a polgári jogi és a büntetõjogi felelõsség. Munkajogi felelõsség A közvagyonon fennálló köztulajdon részjogosítványainak gyakorlása körében a döntéseket végsõ soron természetes személyek, illetve belõlük álló testületek hozzák meg. Az e körben megvalósított tevékenység vagy mulasztás leggyakrabban valamilyen munkavégzésre irányuló jogviszonyban foglalkoztatott személyekhez köthetõ. Az ilyen személyek vétkes kötelezettségszegése miatt elsõsorban munkajogi felelõsség megállapítására és munkajogi jogkövetkezmények alkalmazására kerülhet sor. A munkajogi felelõsség formája és a jogkövetkezmény megállapításának eljárási rendje eltérõ attól függõen, hogy a gazdálkodással kapcsolatos kötelezettségeit megszegõ személy munkaviszonyban, közalkalmazotti jogviszonyban vagy köztisztviselõi jogviszonyban áll-e. Ha egy munkajogviszonyban foglalkoztatott személy a munkaviszonyból származó lényeges kötelezettségét szándékosan vagy súlyos gondatlansággal jelentõs mértékben megszegi a munkáltató rendkívüli felmondással élhet [lásd A Munka Törvénykönyvérõl szóló évi XXII. törvény (a továbbiakban: Mt.) 96. (1) bekezdés a) pont]. A közalkalmazott, illetve a köztisztviselõ fegyelmi vétséget követ el, ha a közalkalmazotti/közszolgálati jogviszonyból eredõ lényeges kötelezettségét vétkesen megszegi [lásd a közalkalmazottak jogállásáról szóló évi XXXIII. törvény a továbbiakban: kjt 45. (1) bekezdés, illetve a köztisztviselõk jogállásáról szóló évi XXIII. törvény a továbbiakban: ktv 50. (1) bekezdés]. Amennyiben a fegyelmi eljárás keretében beigazolódik a vétkes kötelezettségszegés ténye, úgy legsúlyosabb büntetésként a jogviszony megszüntetése (elbocsátás, hivatalvesztés) is kiszabható. A munkavállaló, közalkalmazott, köztisztviselõ jogviszonyából eredõ kötelezettségének vétkes megszegéséhez kapcsolódhat a munkáltató irányában fennálló kártérítési kötelezettség is [MT (1) bekezdés, kjt 81 81/A., ktv 57. (1) bekezdés]. A leírtakból következik: amennyiben egy munkavállalónak, közalkalmazottnak vagy köztisztviselõnek a munkavégzésre irányuló jogviszonyából származó kötelezettsége, hogy a közvagyonnal gondosan gazdálkodjon, úgy ezen kötelezettsége vétkes megszegése akár a legsúlyosabb munkajogi jogkövetkezményekkel járhat. Itt tehát az merülhet fel kérdésként, hogy vajon melyek ezek, a közvagyonnal való gazdálkodáshoz kapcsolódó kötelezettségek, hol találjuk meg a felelõsség anyagi jogi tartalmát adó normákat. A munkaviszonyból, közalkalmazotti jogviszonyból, közszolgálati jogviszonyból származó kötelezettségeket rész- 4756 ben a jogviszonyra irányadó jogszabályok, részben az egyedi munkaszerzõdés, illetve kinevezés rögzíti. Így tehát a felelõsség alapját különösen a vagyon kezelõjével szemben támasztott követelményeket a tényállás keretét kitöltõ háttérnorma (más jogszabály, szerzõdés) határozza meg. Polgári jogi felelõsség A közvagyonnal való gazdálkodás körében felmerülhet a polgári jogi kártérítési kötelezettség is. Ilyen kártérítési kötelezettség terhelhet természetes személyt, illetve jogi személyt vagy más szervezetet egyaránt a károsult irányában (jelen esetben az állam, az önkormányzat vagy a tulajdonosi joggyakorló szervezet irányában). Amennyiben a közvagyon kezelõjének vagyonkezelõi joga törvényen alapul, úgy az általa okozott károkért a deliktuális felelõsség (a szerzõdésen kívül okozott károkért való felelõsség) szabályai szerint, a Magyar Köztársaság Polgári Törvénykönyvérõl szóló évi IV. törvény (a továbbiakban: Ptk.) a alapján felel. Eszerint, aki másnak jogellenesen kárt okoz, köteles azt megtéríteni, mentesül viszont a felelõsség alól, ha bizonyítja, hogy úgy járt el, ahogy az az adott helyzetben általában elvárható. Itt tehát a felelõsség megállapításához jogellenességet kell bizonyítani. A jogellenesség elvileg bármely jogszabályi kötelezettség megszegésébõl származhat. A közvagyonnal való gazdálkodás körében elkövetett kötelezettségszegésért való felelõsség itt akkor állapítható meg, ha valamely, a vagyon kezelésére vonatkozó tételes jogszabály megszegésével okozati összefüggésben kár keletkezett. Amennyiben a közvagyon kezelõjének vagyonkezelõi joga szerzõdésen alapul, úgy az általa okozott károkért a kontraktuális felelõsség (szerzõdésszegésért való felelõsség) szabályai szerint, a Ptk a alapján felel. Itt a szerzõdésben rögzített valamely kötelezettség megszegésével okozati összefüggésben keletkezett kárt kell megtéríteni. (Persze az adott szerzõdés hátterét itt is jogszabály alkotja, illetve maga a szerzõdés is utalhat arra, hogy az ott külön nem szabályozott kérdésekre melyik jogszabály rendelkezéseit kell alkalmazni.) A polgári jogi felelõsségnél is hasonló a helyzet, mint amit a munkajogi felelõsségnél már láthattunk. Nevezetesen a kártérítési felelõsség megállapítását a tényállásban hivatkozott jogszabálysértés vagy szerzõdésszegés alapozhatja meg, így tehát a tényállás kereteit itt is háttérnorma (más jogszabály, szerzõdés) tölti ki. Büntetõjogi felelõsség A vagyon más általi kezelésével okozott hátrányokkal szemben a büntetõjog is igyekszik védelmet nyújtani. A más vagyonával való gazdálkodás körében elkövetett kötelezettségszegést szankcionáló két legtipikusabb büntetõjogi tényállás a hûtlen kezelés és a hanyag kezelés. Értelemszerûen ennek a két bûncselekménynek az elkövetési tárgya lehet a közvagyon is, hiszen a közvagyon kezelõje is idegen vagyont kezel. Érdemes röviden megemlíteni, hogy a jogirodalomban részletesebben tárgyalt hûtlen kezelés bûncselekményével kapcslatban három elmélet is kialakult: a visszaélés elmélete, a bizalomtörés elmélete és a jogi kötelezettség megsértésének elmélete. 6 A Büntetõ Törvénykönyvrõl szóló évi IV. törvény (a továbbiakban: Btk.) ának (1) bekezdése szerint, akit idegen vagyon kezelésével bíztak meg és ebbõl folyó kötelességének megszegésével vagyoni hátrányt okoz, hûtlen kezelést követ el. Ez a megbízás alapulhat akár jogszabályon, akár szerzõdésen. A Btk ának (1) bekezdése úgy rendelkezik, hogy akit olyan idegen vagyon kezelésével vagy felügyeletével bíztak meg, amelynek kezelése vagy felügyelete törvényen alapul és az ebbõl folyó kötelességének megszegésével vagy elhanyagolásával gondatlanságból vagyoni hátrányt okoz, hanyag kezelést követ el. Ezt a bûncselekményt 4767 tehát csak az követheti el, akinél a vagyon kezelésére vagy felügyeletére vonatkozó felhatalmazás törvényen alapul. A vagyonkezelõi kötelezettség megszegése a büntetõjogi tényállásoknál is csupán egy keret, amelyet más jogszabályok töltenek meg tartalommal. A jogirodalom szerint a vagyonkezelési kötelezettség fõ tartalmi elemeit a Ptk.-nak a megbízási jogviszonyra vonatkozó szabályai alapján határozhatjuk meg a következõkben: a vagyon õrzése, a vagyon állagának megóvása, a vagyon gyarapítása, a kárelhárítás, a beosztottak, egyéb vagyonkezelõk irányítása, a tulajdonos/megbízó tájékoztatása, utasításainak betartása, a tulajdonos/megbízó figyelmeztetése az ésszerûtlen, szakszerûtlen utasításaira, szükség esetén más személyek közremûködésének igénybevétele, a tulajdonos/megbízó érdekeinek megfelelõ intézkedések megtétele, szükség esetén bírósági vagy egyéb igényérvényesítõ eljárás indítása. 7 Jól látható, hogy a büntetõjogi tényállások keret jellegûek, itt is elmondható, hogy más háttérnorma felhasználásával lehet feltárni a büntetõjogi tényállás tartalmát. 8 Összegzésül elmondhatjuk, hogy az említett munkajogi, polgári jogi és büntetõjogi felelõsségi tényállások valójában nem önálló normák, keretet határoznak meg, amely keretet más normák (elsõsorban más jogszabályok, másodsorban a jogszabály alapján elkészített szerzõdések) töltik ki. A felelõsség alapját valójában háttérnorma rendezi, az adott felelõsségi tényállás más normára utal, csak más normával együtt értelmezhetõ. Itt figyelhetünk fel tehát a címben hivatkozott, a jogágak közötti véletlen találkozásra méghozzá többféle összefüggésben. Egyrészt a munkajogi, illetve a polgári jogi felelõsségi norma háttérjogszabálya akár alkotmányjogi vagy közigazgatási norma is lehet, míg a büntetõjogi tényállás keretének kitöltésére polgári jogi, illetve közigazgatási jogi normák alkalmazása is szükségessé válhat. Másrészt látható, hogy azonos tényállás, egyetlen cselekmény vagy mulasztás akár többféle jogkövetkezménnyel járhat, így elõfordulhat, hogy a közvagyonnal való gazdálkodás körében elkövetett kötelezettségszegésért akár egyidejûleg megállapítható mind munkajogi, mind polgári jogi, mind büntetõjogi jogkövetkezmény. Harmadrészt érdemes rögzíteni, hogy a közvagyonnal való gazdálkodás körében elkövetett kötelezettségszegést megvalósító élettényállások keresztülfekszenek a jogágakon, ez pedig komplex ismeretet igényel a jogalkalmazóktól. A klasszikus felelõsségi rendszer válsága Az utóbbi évtizedek társadalmi-gazdasági fejlõdése számos olyan nóvumot hozott, amelyek jelentõsen nehezítik a jogi felelõsség korábban vázolt hagyományos jogdogmatikai konstrukciójának mûködését. Ezek közül ehelyütt csak néhányat említünk: 9 Az egyre összetettebb gazdasági folyamatok azt eredményezik, hogy a gazdasági döntések önmagukban nehezen értékelhetõk, egyegy döntésnek lehetnek negatív és pozitív hatásai egyaránt. A gazdaság egyre növekvõ méretû szervezetei idõben és térben egyaránt összetett, komplex döntéshozatali mechanizmusokat alkalmaznak. A gazdálkodással kapcsolatban gyakoriak a testületi döntések, sokszor ráadásul a különbözõ testületek döntései egymásra épülnek. Ez ellene hat az egyénre szabott felelõsségi konstrukciók alkalmazásának, és bár a jog kidolgozta a testületekre alkalmazható jogi megoldásokat (társtettesség, részesi alakzatok, egyetemle- 4778 ges felelõsség), mégis azt láthatjuk, hogy a konkrét ügyekben a jogalkalmazók nehezen birkóznak meg a testületek által hozott döntések által generált új kihívásokkal. AZ ALAPTÖRVÉNY ÉS A SARKALATOS TÖRVÉNYEK Rögzíthetjük, hogy Magyarország új Alaptörvénye lefektette a közvagyonnal történõ gazdálkodásért való felelõsségi rendszer alapjait, illetve e tárgyban többféle további jogalkotási kötelezettséget is elõírt. Az Alaptörvénynek Az állam címû szerkezeti egységében a 38. cikk (1) bekezdése szerint...a nemzeti vagyonnal való felelõs gazdálkodásnak a követelményeit sarkalatos törvény határozza meg. A (3) bekezdés úgy rendelkezik, hogy a nemzetgazdasági szempontból kiemelt jelentõségû nemzeti vagyon elidegenítésének korlátait és feltételeit (...) sarkalatos törvény határozza meg. Végül az (5) bekezdés a mindezeket azzal egészíti ki, hogy: Az állam és a helyi önkormányzatok tulajdonában álló gazdálkodó szervezetek törvényben meghatározott módon, önállóan és felelõsen gazdálkodnak a törvényesség, a célszerûség és az eredményesség követelményei szerint. Amint az az idézetekbõl is megállapítható, az Alaptörvény több, a közvagyonnal való gazdálkodáshoz kapcsolódó törvényalkotási tárgykört határoz meg. A felelõsségi szabályok kereteit többek között az e körben megalkotott jogszabályok fogják tartalommal kitölteni, így azok megalkotása során erre a szempontra is figyelemmel kell lenni. KÖVETKEZTETÉSEK A leírtak alapján mind a jogalkotás mind a jogalkalmazás számára megfogalmazhatunk következtetéseket. Pontos, következetes, a jogrendszer egészére kihatóan egységes fogalmi apparátust és szabályozási struktúrát kell alkotni, illetve a jogszabályi kollíziókat meg kell szüntetni a közvagyon és köztulajdon tárgykörében. Ezt kívánja meg mindenekelõtt a jogbiztonság alkotmányos követelménye. Ugyanakkor az itt felmerülõ pontatlanság vagy következetlenség visszás eredményre vezethet a közvagyonnal való gazdálkodásért fennálló felelõsség megállapítása terén. Az Alaptörvényben megalkotni elõírt törvényeket arra figyelemmel kell kidolgozni, hogy azok alkalmasak legyenek több jogág felelõsségi kerettényállásának kitöltésére, illetve megfelelõen értelmezhetõk legyenek az utalószabályok. A vagyonkezelõi jog szabályozását egységesíteni kell oly módon, hogy ez a fajta korlátolt dologi jog azonos tartalommal bírjon a Ptk.-ban, a helyi önkormányzatokról szóló évi LXV. törvényben, illetve az állami vagyonról szóló évi CVI. törvényben egyaránt. A vagyonkezelõi jog tartalmát is a jelenleginél pontosabban kell szabályozni annak érdekében, hogy ne merüljenek fel kétségek a vagyonkezelõi jog jogosultja által gyakorolható részjogosultságok (például a közvagyon tárgyának megterhelése) vonatkozásában, illetve a részjogosítványok továbbadásának lehetõsége, feltételei körében. Újra kell gondolni a jogi felelõsség rendszerét mind dogmatikai, mind rendszertani értelemben azt is figyelembe véve, hogy a felelõsségi szabályok egyértelmû választ tudjanak adni az újabb kihívásokra. Ilyen új kihívás a komplex, nehezen áttekinthetõ döntési mechanizmusok, illetve testületi döntések nyomán felmerülõ felelõsség. A felelõsségi rendszer megújítása körében szintén fontos szempont lehet, hogy a represszió mellett hangsúlyt helyezzünk a prevencióra és a reparációra is. A jogalkalmazás számára megfogalmazha- 4789 tó következtetés, hogy a közvagyonnal való gazdálkodásért fennálló felelõsséghez kapcsolódó tényállások igen komplexek, ráadásul ugyanaz a tényállás többféle jogkövetkezményt is kiválthat. Erre figyelemmel az ilyen tényállásokhoz kapcsolódó jogkövetkezmények megállapításához jogágakon átívelõ, komplex szakismeret szükséges. JEGYZETEK 1 A köztulajdon lényegének és elemeinek elemzése során támaszkodtam a következõ mûvekre: Bencze Izabella: A nemzeti vagyon védelmének alkotmányos és civiljogi aspektusai. In: Birtokpolitika földkérdés vidékfejlesztés. Országos konferencia (2010. november 3 4.) elõadásainak összefoglalója, 2010, oldal, Bencze Izabella: A kormányzati (állami és önkormányzati) vagyonnal való gazdálkodás jogi szabályozásának kérdései. In: Vigvári András (szerk.): Vissza az alapokhoz! Tanulmányok a közpénzügyi rendszer reformjáról. Új Mandátum Könyvkiadó, Budapest, 2006, oldal, Sárközy Tamás: A korai privatizációtól a késõi vagyontörvényig (Az állami tulajdon jogának fejlõdése) HVG Orac, Budapest, 2009, oldal, Zlinszy János: Superflua lex? Non loquitur? (2007. évi CVI. törvény és az Alkotmány). In: Magyar Jog 2007/12. szám, oldal 3 A helyi önkormányzatok vagyongazdálkodási megoldásaira lásd Horváth M. Tamás: Nem boldogít Az önkormányzati vagyon problémái. In: Jogtudományi Közlöny, 2011/ oldal 4 Vö. Drinóczi Tímea Frank Ádám: Az állami vagyon kezelésének egységesülõ szabályozása. In: Közjogi Szemle, 2008/4. szám, oldal 5 Sárközy Tamás: Jogi felelõsség a gazdaságban. In: Gazdaság és Jog, 2008/7 8. szám, 4 5. oldal 6 Angyal Pál: A magyar büntetõjog kézikönyve. Attila Nyomda, Budapest, 1936, 13. kötet, oldal 7 Vö. Ibolya Tibor: A hûtlen kezelés bizonyítása. In: Belügyi Szemle, 2010/10. szám, oldal, és Kereszty Béla: A vagyonkezelõ büntetõjogi felelõssége. In: Magyar jog, 2002/5. szám, 277. oldal 2 Lásd Petrik Ferenc: Tulajdonjogunk ma. HVG Orac, Budapest, 2007, 30., 87. oldal 8 Ibolya Tibor: A hûtlen kezelés bizonyítása. In: Belügyi szemle, 2010/10. szám, 87. oldal 9 Sárközy Tamás: Jogi felelõsség a gazdaságban. In: Gazdaság és Jog, 2008/7 8. szám, 5 6. oldal IRODALOM ANGYAL P. (1936): A magyar büntetõjog kézikönyve. Attila Nyomda, Budapest, 1936, 13. kötet BENCZE I. (2006): A kormányzati (állami és önkormányzati) vagyonnal való gazdálkodás jogi szabályozásának kérdései. In: Vigvári András (szerk.): Vissza az alapokhoz! Tanulmányok a közpénzügyi rendszer reformjáról. Új Mandátum Könyvkiadó, Budapest, 2006, oldal BENCZE I. (2010): A nemzeti vagyon védelmének alkotmányos és civiljogi aspektusai. In: Birtokpolitika földkérdés vidékfejlesztés. Országos konferencia (2010. november 3 4.) elõadásainak összefoglalója, 2010, oldal DRINÓCZI T. FRANK Á. (2008): Az állami vagyon kezelésének egységesülõ szabályozása. Közjogi Szemle. 2008/4. szám, oldal 47910 HORVÁTH M. T. (2011): Nem boldogít Az önkormányzati vagyon problémái. Jogtudományi Közlöny. 2011/2., oldal SÁRKÖZY T. (2009): A korai privatizációtól a késõi vagyontörvényig (Az állami tulajdon jogának fejlõdése). HVG Orac. Budapest IBOLYA T. (2010): A hûtlen kezelés bizonyítása. Belügyi szemle. 2010/10. szám, oldal SÁRKÖZY T. (2008): Jogi felelõsség a gazdaságban. Gazdaság és Jog. 2008/7 8. szám, 3 9. oldal KERESZTY B. (2002): A vagyonkezelõ büntetõjogi felelõssége. Magyar jog. 2002/5. szám, oldal PETRIK F. (2007): Tulajdonjogunk ma. HVG Orac. Budapest ZLINSZKY J. (2007): Superflua lex? Non loquitur? (2007. évi CVI. törvény és az Alkotmány). Magyar Jog. 2007/12. szám, oldal 480 Több megjelenítése
Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1. Pécs 2010 TARTALOMJEGYZÉK 1. fejezet A szabadsághoz és a személyi biztonsághoz való jog Részletesebben AZ ÚJ MUNKA TÖRVÉNYKÖNYVE Értelmezés és alkalmazás a gyakorlatban
VEZINFÓ-TUDÁSTÁR szakkönyv-sorozat Dr. Horváth István AZ ÚJ MUNKA TÖRVÉNYKÖNYVE Értelmezés és alkalmazás a gyakorlatban A megszerzett tudás és a gyakorlat összhangja VEZINFÓ-TUDÁSTÁR szakkönyv-sorozat Részletesebben Nagyobb a füstje, mint a lángja a vezető tisztségviselők felelősségének új Ptk.-beli szabályozása
Nagyobb a füstje, mint a lángja a vezető tisztségviselők felelősségének új Ptk.-beli szabályozása MAILÁTH GYÖRGY TUDOMÁNYOS PÁLYÁZAT Polgári jogi szekció 3. A vezető tisztségviselő felelősségének új szabályozása Részletesebben Dr. Kádár Pál ezredes HM Tervezési és Koordinációs Főosztály főosztályvezető-helyettes
Dr. Kádár Pál ezredes HM Tervezési és Koordinációs Főosztály főosztályvezető-helyettes A Magyar Honvédség irányításának és vezetésének időszerű jogi és igazgatási problémái Gondolatok egy doktori értekezés Részletesebben Polgári jogi alapfogalmak
Bércesi Zoltán -- Garamvölgyi Róbert Polgári jogi alapfogalmak - Előadásvázlat, témakörjegyzék belső, intézményi használatra a PTE ÁJK jogi asszisztenshallgatói számára - - Jogi asszisztens felsőfokú szakképzés Részletesebben Az ügyész feladatai a polgári perben
Az ügyész feladatai a polgári perben Jelige: palánta Polgári jogi szekció Választott téma sorszáma: 17. 2 T a r t a l o m j e g y z é k Előszó 3. 1. Kisebb, de mégis nagyobb: KÖZÉRDEKVÉDELMI (közjogi) Részletesebben magyar államvasutak zártkörűen működő részvénytársaság
23. szám 126. évfolyam 2011. november 4. Utasítások 42/2011. (XI. 04. MÁV Ért. 23.) EVIG számú elnök-vezérigazgatói utasítás a MÁV Zrt. Etikai Kódexéről. ÉRTESÍTŐ magyar államvasutak zártkörűen működő Részletesebben A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében
TULAJDONVISZONYOK AZ EURÓPAI UNIÓBAN ÉS ROMÁNIÁBAN* Drinóczi Tímea** A TULAJDONHOZ VALÓ JOG A MAGYAR ALKOTMÁNYBÍRÓSÁG GYAKORLATÁBAN I. rész: A MAGÁNTULAJDONOSI RENDSZER KIALAKÍTÁSA A tulajdoni garancia Részletesebben Molnár Judit Gondolatok a kérelemtől való elállás és az eljárási díj kapcsolatáról a fizetési meghagyásos eljárásban
Molnár Judit Gondolatok a kérelemtől való elállás és az eljárási díj kapcsolatáról a fizetési meghagyásos eljárásban Lányiné Toldi Judit Harc a zsebszerződések ellen közjogi korlátok és közjegyzői közreműködés Részletesebben Az Alkotmánybíróság hatásköreinek módosulása az új Abtv. tekintetében Szalbot Balázs
Az Alkotmánybíróság hatásköreinek módosulása az új Abtv. Szalbot Balázs Tanulmány az ars boni jogi folyóiratból. arsboni.hu - 2012. Az Alkotmánybíróság hatásköreinek módosulása az új Abtv. A tanulmány Részletesebben A hitelszerződés biztosítékai, tekintettel az új Polgári Törvénykönyv tervezetére
MILASSIN LÁSZLÓ GLAVANITS JUDIT A hitelszerződés biztosítékai, tekintettel az új Polgári Törvénykönyv tervezetére A hitelszerződések feltételei és szabályozása körében a magyar jog számottevő változáson Részletesebben AZ ÚJ POLGÁRI PERRENDTARTÁS KONCEPCIÓJA. A Kormány 2015. január 14. napján megtartott ülésén elfogadott Koncepció
AZ ÚJ POLGÁRI PERRENDTARTÁS KONCEPCIÓJA A Kormány 2015. január 14. napján megtartott ülésén elfogadott Koncepció I. Az új polgári perrendtartás megalkotásának szükségessége Új polgári perrendtartást szükséges Részletesebben Kártyás Gábor egyetemi adjunktus (PPKE JÁK)
Iustum Aequum Salutare X. 2014. 3. 13 27. A több munkáltatóval fennálló munkaviszony dogmatikai és gyakorlati értékelése 1 Kártyás Gábor egyetemi adjunktus (PPKE JÁK) Az utóbbi években a munkajogban megfigyelhető Részletesebben Ez év júniusában fogadta el a kormány a jogalkotásra
Papp Imre KÉTHARMADDAL VAGY ANÉLKÜL? Ez év júniusában fogadta el a kormány a jogalkotásra vonatkozó szabályok korszerûsítésének koncepcióját. Mindenképpen dicséret illeti a koncepció elôkészítôit szakszerû Részletesebben Az új Munka törvénykönyve magyarázata 2013
Az új Munka törvénykönyve magyarázata 2013 Néhány gondolat az új Munka törvénykönyvéről... 4 ELSŐ RÉSZ - ÁLTALÁNOS RENDELKEZÉSEK... 6 I. Bevezető rendelkezések... 6 A törvény célja... 6 A törvény hatálya... Részletesebben Az információhoz való hozzáférés szabályozása és annak érvényesülése a környezetvédelemben
Az információhoz való hozzáférés szabályozása és annak érvényesülése a környezetvédelemben Készült a Környezetvédelmi és Vízügyi Minisztérium megbízásából. 2008. szeptember 30. Előszó Az információhoz Részletesebben FIATAL BÜNTETŐJOGÁSZOK AZ ÚJ BÜNTETŐ TÖRVÉNYKÖNYVRŐL
AZ ÚJ BÜNTETŐ TÖRVÉNYKÖNYVRŐL AZ ÚJ BÜNTETŐ TÖRVÉNYKÖNYVRŐL SZERKESZTŐ DR. MÉSZÁROS ÁDÁM Levelezési cím H-6725 Szeged, Bécsi krt. 2-4/B. II/9. Web www.mjat.hu E-mail mjat@mjat.hu ISBN 978-963-08-9609-2 Részletesebben Az ingatlan-nyilvántartás elvei az új Polgári Törvénykönyvben és a korábbi jogi szabályozásban
Dr. Sarkadi Anikó Az ingatlan-nyilvántartás elvei az új Polgári Törvénykönyvben és a korábbi jogi szabályozásban Az ingatlan-nyilvántartás külső és belső rendszerének sajátosságai Az ingatlan-nyilvántartásról, Részletesebben h a t á r o z a t o t:
ALKOTMÁNYBÍRÓSÁG IV/2350/2012. Az Alkotmánybíróság teljes ülése jogszabály alaptörvény-ellenességének utólagos vizsgálatára irányuló indítvány, valamint alkotmányjogi panaszok tárgyában dr. Dienes- Oehm Részletesebben A munkáltatói szabályzat az új Munka Törvénykönyvében. Gyulavári Tamás - Kun Attila
A munkáltatói szabályzat az új Munka Törvénykönyvében Gyulavári Tamás - Kun Attila Gyulavári Tamás tanszékvezető egyetemi docens, PPKE, JAK, Munkajogi Tanszék Lakcím: 1112 Budapest, ördögorom lejtő 43/b. Részletesebben A gazdaságilag függő munkavégzés szabályozása: Kényszer vagy lehetőség? 1. Gyulavári Tamás 2
A gazdaságilag függő munkavégzés szabályozása: Kényszer vagy lehetőség? 1 Gyulavári Tamás 2 Bevezetés A magyar munkajogi szabályozás hagyományosan a munkaviszonyokból és a polgári jogviszonyokból álló Részletesebben KÖZJEGYZŐK KÖZLÖNYE. A Magyar Országos Közjegyzői Kamara szakmai folyóirata 2014 / 5. szám 2014. szeptember / október
KÖZJEGYZŐK KÖZLÖNYE KÖZJEGYZŐK KÖZLÖNYE A Magyar Országos Közjegyzői Kamara szakmai folyóirata 2014 / 5. szám 2014. szeptember / október 5. oldal Nyerges József Szerződést biztosító mellékkötelezettségek Részletesebben A Munka törvénykönyvének módosítása szükséges a választójog kiteljesüléséhez
A Munka törvénykönyvének módosítása szükséges a választójog kiteljesüléséhez Magyarország Alaptörvénye értelmében minden nagykorú magyar állampolgárnak joga van gyakorolnia választójogát, melyet kizárólag Részletesebben Magyar büntetőjog. Általános rész Balogh, Ágnes Tóth, Mihály
Magyar büntetőjog. Általános rész Balogh, Ágnes Tóth, Mihály Magyar büntetőjog. Általános rész írta Balogh, Ágnes és Tóth, Mihály Publication date 2010-03-31 Szerzői jog 2010-03-31 Ágnes, Balogh; Mihály, Részletesebben Az eredmény helye és szerepe a megbízási jogviszonyban
Az eredmény helye és szerepe a megbízási jogviszonyban Bevezetés A gazdaság élénkülése és a piaci viszonyok előtérbe kerülése egyre növekvő kihívást jelent valamennyi szerződéstípus számára. Ezek a folyamatok Részletesebben Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.)
Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.) Előzetes megjegyzések: 1. A Kérdések és válaszok közzétételének célja, hogy közérthető, Részletesebben Lakhatáshoz való jog egykor és most [*]
macher gábor Lakhatáshoz való jog egykor és most [*] I. LAKHATÁSHOZ VALÓ JOG NEMZETKÖZI DOKUMENTUMOKBAN, EGYEZ- MÉNYEKBEN Az emberi jogok generációit [1] alapul véve (mely esetben a csoportosítási alap Részletesebben 1. A Ptk. rendelkezése, cselekvési lehetőségek az új jogi helyzetben
A vadászható állat által okozott károkért fennálló felelősségi szabályok és azok lehetséges értelmezési lehetőségei. A vadászatra jogosult tevékenységére vonatkozó jogszabályok ismertetése - Dr. Hevesi Részletesebben A jogorvoslathoz való jog. tükrében. tanulmányok. Turkovics István